54 



Ex his igitur colligere necesse est cirrorum aliquos praedicto spiritui propel- 

 lendo, aliquos vero eidem hauriendo esse a Natura comparatos; atque hoc mini- 

 sterium eodem simul tempore ab ipsis absolvi ; quandoquidem e simultanea ea- 

 rumdem virium actione, a propellente scilicet, qua corpuscula illa a cirris rece- 

 dere coguntur, atque ab attrahente, qua ad eosdem accedere conantur,in orhem 

 acta, per curvam ovalem jam descriptam jugiter transferri queunt. Diversa cir- 

 rorum magnitudo , ac diversus, quem occupant , locus in eadem trachaea, eorum 

 muneris pariter diversitatem perspicue confirmare videntur. 



Quare spiritus iste a cirris inhalantibus haustus, per ductus respiratorios su- 

 pra commemoratos ad lacunam primum pervenit, indeque ad branchias : ex his 

 suo functus ministerio, remeat rursus ad lacunam, ac per ductus alios respiratb- 

 rios prioribus similes; mox per cirrorum exhalantium fistulas, extra trachaeam 

 erumpit; qua ratione perennem circulationem, quamdiu respiratio perseverat, 

 ipsum subire judicamus . 



At undenam, sciscitari quisque poterit, animantia ista in pelagi sinu jugiter 

 latentia spiritum hunc ad respirationem efficiendam necessarium hauriunt, at- 

 que absorbent? Gerte ex aqua; et fortasse partem ille constituit aeris illius , quem 

 in aqua naturaliter hospitari omnes norunt. Hoc saltem indicare videtur actio il- 

 la,quam animantia ista dum respirant identidem repetere videntur: nimirum pe- 

 dis apicem e valvis emittunt, ejusque adminiculo circa se ipsa volvuntur in or- 

 bem: qua ratione trachaeas ad aliam plagam identidem dirigunt, fortasse quod 

 spiritum jam exhaustum alio quaerere cogantur. Ceterum quidnam vetat opina- 

 ri animalia hujusmodi ita esse a Natura comparata, ut aquam, a qua jugiter cir- 

 cumfluuntur , in suas partes decomponere valeant , in aerem scilicet inflammabi- 

 lem, atque vitalem, in quos ipsam arte resolvi tot a viris clarissimis peracta ex- 

 perimenta demonstrarunt? Sane hujusmodi facultatem, experientia facem prae- 

 bente, in vegetabilibus inesse novimus, quae aerem acido-mephiticum in suas 

 partes dissolvunt, ut principium phlogisticum ipsorum nutritionem adjuvet, aer 

 vero vitalis, tamquam pars excrementitia, ex eorum substantia eliminetur. 



Fluidum hoc porro, a Molluscorum trachaeis absorptum, illud singulare, ac 

 ferme admirabile secum praeseferre videtur, quod nimirum in nullo respiratio- 

 nis stadio in bullas coactum ad aquae superrlciem attollatur. Id fortasse minus 

 mirabile videretur si tunc temporis tantum accideret, in quo a viribus expellen- 

 te, atque attrahente simul copulatis, perenni motu agitur in orbem; tunc quip- 

 pe suspicari quodammodo posset vim excessus specificae gravitatis aquae, cujus 

 efficacia illud aquae ipsi innatare cogeretur, a viribus praedictis simul junctis 



